KIRJALLINEN KYSYMYS E-1067/02 esittäjä(t): Glyn Ford (PSE) komissiolle. USA:n maahantulosäännösten muuttaminen ja EU:n kansalaisia koskevan viisumivapausjärjestelmän mahdollinen loppuminen.



Virallinen lehti nro 110 E , 08/05/2003 s. 0009 - 0010



KIRJALLINEN KYSYMYS E-1067/02 esittäjä(t): Glyn Ford (PSE) komissiolle (17. huhtikuuta 2002) Aihe: USA:n maahantulosäännösten muuttaminen ja EU:n kansalaisia koskevan viisumivapausjärjestelmän mahdollinen loppuminen USA muuttaa todennäköisesti maahantulosäännöksiään. Vuoden 2003 lopussa passeihin vaaditaan liitettäväksi biometristä tietoa kuten sormenjäljet, verkkokalvon rakenne jne., jotta viisumivapausjärjestelmään voitaisiin osallistua. Koska EU:n passisäännöksiä ei ole muutettu, voiko komissio arvioida tämän järjestelmän loppumisen aiheuttamia vaikutuksia EU:n kansalaisille viisumin saannin kokonaiskustannusten suhteen sekä matkailun volyymin todennäköisten muutosten takia lentoyhtiöissä, matkatoimistoissa ja muilla aloilla? António Vitorinon komission puolesta antamayhteinen vastauskirjallisiin kysymyksiin E-1066/02, E-1067/02 ja E-1068/02 (11. kesäkuuta 2002) Vuosiksi 20002001 laaditussa komission työohjelmassa ehdotettiin, että komissio voisi esittää lainsäädäntöehdotuksen matkustusasiakirjojen ja etenkin passin turvallisuuden parantamiseksi. EY:n perustamissopimuksen 18 artiklaa tarkistettiin Nizzan sopimuksessa, mikä tuo esille kysymyksen asianmukaisesta oikeusperustasta. Jäsenvaltioiden hallitusten edustajien 17. lokakuuta 2000 antaman päätöslauselman(1) mukaan jäsenvaltiot ovat ottaneet käyttöön tai niiden tarkoituksena on ottaa käyttöön uusia turvallisuusstandardeja tuoreimmissa EU:n matkustusasiakirjoissa, joissa noudatetaan Kansainvälisen siviili-ilmailujärjestön standardeja. Näihin sisältyy muun muassa optisesti muuttuvien laitteiden ja koneellisesti luettavien toimintojen käyttö. Yhdysvaltain suhteiden osalta komissio voi antaa seuraavat tiedot: jäsenvaltioiden on pitänyt täyttää Patriot Actin hyväksymisen jälkeen kaksi vaatimusta, jotka ovat seuraavat: a) Viisumivapausohjelmaan (Visa Waiver Program) osallistuvien valtioiden on myönnettävä passeja, jotka ovat murtumisen kestäviä ja sisältävät biometrisiä tunnisteita, jotka ovat Kansainvälisen siviili-ilmailujärjestön biometrisiä tunnisteita koskevien standardien mukaisia. Komissio on siinä käsityksessä, ettei asianmukaisia biometrisiä tietoja koskevia ICAO:n standardeja ole vielä olemassa, lukuun ottamatta valokuvaa koskevia standardeja. Tämä kysymys koskee luonnollisesti myös Yhdysvaltain passeja. USA:n hallinto tutkii parhaillaan biometristen tietojen (etenkin kasvonpiirteiden tunnistamisen ja sormenjälkien) käyttöä maan omissa passeissa ja raportoi kongressille lokakuussa 2002. Komissio seuraa tarkasti tämän tutkimuksen tuloksia ja kaikkia kehityssuuntia, joiden perusteella biometrisiä tietoja käytetään USA:n passeissa. b) Viisumivapausohjelmaan osallistuvista maista tulevilla matkustajilla on oltava passit, jotka voidaan lukea koneellisesti 1. lokakuuta 2003 alkaen. Kuitenkin joissakin tapauksissa valtiosihteeri voi poistaa tämän vaatimuksen valtioilta, jotka edistyvät koneellisesti luettavien passien käyttöönotossa. Unionin jäsenvaltiossa äskettäin myönnetyt passit voidaan lukea koneellisesti. Ongelmia voi ilmaantua vanhanmallisten passien kohdalla, koska niitä ei voida lukea koneellisesti. Jäsenvaltioita saatetaan pyytää nopeuttamaan uusien passien myöntämistä kaikille kansalaisilleen, ellei USA:n hallinto poista tätä vaatimusta, kunnes vanhanmallisten passien voimassaolo on päättynyt. c) Vuonna 2002 annettuun rajaturvallisuutta ja viisumin käyttöä koskevaan lakiin (Enhanced Border Security And Visa Entry Reform Act), sellaisena kuin se annettiin 8. toukokuuta 2002, on tehty muutoksia, jotka tulevat voimaan 26. lokakuuta 2004 alkaen. Kaikkien ulkomaalaisten, jotka hakevat maahanpääsyä viisumivapausohjelman mukaisesti, on esitettävä maahanmuuttoa- ja kansalaisuutta koskevan lain (Immigration and Nationality Act, section 217) mukaisesti passi, joka täyttää murtumisenkestävyyttä koskevat vaatimukset ja sisältää ICAO:n biometrisiä ja asiakirjojen aitoutta koskevia tunnistestandardeja, ellei ulkomaalaisen passia ole myönnetty ennen edellä mainittua päivämäärää. Lopuksi tiedonsuojelun osalta sovelletaan yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24. lokakuuta 1995 annettua direktiiviä 95/46/EY(2). (1) EYVL C 310, 20.10.2000. (2) EYVL L 281, 23.11.1995.